హరివంశ్ సహాయ్

హరివంశ్ సహాయ్ భారతదేశానికి చెందిన రాజకీయ నాయకుడు. ఆయన ఉత్తరప్రదేశ్ శాసనసభకు నాలుగుసార్లు ఎమ్మెల్యేగా, 1996లో జరిగిన లోక్‌సభ ఎన్నికలలో సలేంపూర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
హరివంశ్ సహాయ్ భారతీయ జనసంఘ్ ద్వారా రాజకీయాల్లోకి వచ్చి 1967లో భట్పర్ రాణి శాసనసభ నియోజకవర్గం నుండి పోటీ చేసి ఓడిపోయి ఆ తర్వాత 1969లో లోక్‌దళ్ నుండి పోటీ చేసి తొలిసారి ఎమ్మెల్యేగా ఎన్నికయ్యాడు.  ఆయన 1980లో లోక్‌దళ్ నుండి రెండోసారి, 1989లో జనతాదళ్ నుండి మూడోసారి, 1991లో జనతాదళ్ నుండి నాలుగోసారి ఎమ్మెల్యేగా ఎన్నికయ్యాడు. 

హరివంశ్ సహాయ్ ఆ తరువాత సమాజ్‌వాదీ పార్టీలో చేరి 1996లో జరిగిన లోక్‌సభ ఎన్నికలలో సలేంపూర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు. 
మరణం
హరివంశ్ సహాయ్ అనారోగ్యంతో బాధపడుతూ ఘజియాబాద్‌లోని ప్రైవేట్ ఆసుపత్రిలో చికిత్స పొందుతూ 2022 జూన్  9న మరణించాడు. 

మూలాలు 	

వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:11వ లోక్‌సభ సభ్యులు